Source: http://docplayer.fi/531851-Nainhan-me-sovittiin-pysakointisopimuksen-ja-muiden-arkisten-vakiosopimusten-syntytavat-kohtuullisuus-ja-lainsaadantokehitys.html
Timestamp: 2018-04-24 05:44:45+00:00
Document Index: 19204726

Matched Legal Cases: ['kko ', 'kko ', 'kko ', 'kko ', 'kko ', 'de lege ferenda', 'KKO ', 'kko ', 'in dubio', 'kko ', 'kko ']

NÄINHÄN ME SOVITTIIN. Pysäköintisopimuksen ja muiden arkisten vakiosopimusten syntytavat, kohtuullisuus ja lainsäädäntökehitys - PDF
NÄINHÄN ME SOVITTIIN. Pysäköintisopimuksen ja muiden arkisten vakiosopimusten syntytavat, kohtuullisuus ja lainsäädäntökehitys
Download "NÄINHÄN ME SOVITTIIN. Pysäköintisopimuksen ja muiden arkisten vakiosopimusten syntytavat, kohtuullisuus ja lainsäädäntökehitys"
Laura Hanna-Mari Jurkka
1 NÄINHÄN ME SOVITTIIN Pysäköintisopimuksen ja muiden arkisten vakiosopimusten syntytavat, kohtuullisuus ja lainsäädäntökehitys Lapin yliopisto Pro Gradu Aleksi Hyyryläinen Velvoiteoikeus Syksy 2014
2 Lapin yliopisto, oikeustieteiden tiedekunta Työn nimi: Näinhän me sovittiin Pysäköintisopimuksen ja muiden arkisten vakiosopimusten syntytavat, kohtuullisuus ja lainsäädäntökehitys Tekijä: Aleksi Hyyryläinen Opetuskokonaisuus ja oppiaine: Velvoiteoikeus Työn laji: Pro Gradu Sivumäärä: VI+93 Vuosi: 2014 Tiivistelmä: Nyky-yhteiskunta rakentuu erilaisten sopimusten pohjalle. Sitoutuminen sopimukseen voi tapahtua klikkaamalla painiketta internetissä, pysäköimällä auto tai melkein millä muullakin tavalla tahansa. Toiminta on nopeaa, eikä toisinaan todella monimutkaisiin vakioehtoihin juuri perehdytä. Kutsun näitä jokapäiväisissä elämässämme esiintyviä, verrattain pieniä velvoitteita koskevia ja usein spontaanisti tehtäviä sopimuksia arkisiksi vakiosopimuksiksi. Näennäinen vähämerkityksisyys johtaa usein myös yllätyksiin: ankarat maksuehdot, omista immateriaalioikeuksista luopuminen ja epäselvien sopimusten aiheuttamien oikeudenkäyntien kulut ovat näistä osuvia esimerkkejä. Tutkielmani alussa esittelen arkisia vakiosopimuksia koskevaa teoriaa ja taustaa. Käsittelen esimerkiksi varallisuusoikeuden yleisiä periaatteita ja sopimusten erilaisia syntymekanismeja. Jäljempänä erityistä huomiota saa otsikon mukaisesti yksityisen pysäköinninvalvonnan pysäköintisopimus ja sen kohtuullisuus, syntyminen ja lainsäädännöllinen kehitys. Tämän lisäksi luodaan myös katsaus joihinkin pysäköintisopimuksen erityiskysymyksiin. Muita arkisia vakiosopimustyyppejä tarkastellaan yleisluonteisen esitellyn lisäksi kutakin jostain otsikon kolmesta näkökulmasta: pienlainasopimuksia lainsäädännön, verkossa tehtäviä sopimuksia kohtuullisuuden ja eräitä arkisia käytännön tilanteita syntymekanismin kannalta. Tutkielman perimmäisenä tarkoituksena on etsiä arkisten vakiosopimusten tyypillisiä piirteitä ja haasteita sekä lopulta myös ratkaisuja. Tässä käytän apunani paitsi tyypillisiä sopimusoikeuden työkaluja, myös Juha Karhun uuden varallisuusoikeuden oppeja. Sitä soveltamalla pyrin perusoikeusmyönteiseen ja tilanneherkkää ajattelua ilmentävään lopputulokseen, jossa todellinen toimivuus ja oikeudenmukaisuus ovat avainasemassa. Avainsanat: sopimusoikeus, yksityinen pysäköinninvalvonta, sopimuksen syntyminen, sosiaalinen media, pienlaina, uusi varallisuusoikeus, vakioehdot, HE 79/2012 Muita tietoja: Suostun tutkielman luovuttamiseen Rovaniemen hovioikeuden käyttöön _x_ Suostun tutkielman luovuttamiseen kirjastossa käytettäväksi _x_ Suostun tutkielman luovuttamiseen Lapin maakuntakirjastossa käytettäväksi _x_
3 SISÄLLYS I Lähteet...I II Johdanto 1 III Yleistä arkisesta sopimusoikeudesta Yleistä Relevantit sopimuksentekotavat arkisessa sopimusoikeudessa Vakioehtojen käyttö ja tulkinta arkisissa vakiosopimuksissa Varallisuusoikeuden yleiset periaatteet arkisessa sopimusoikeudessa Uusi varallisuusoikeus ja arkinen sopimusoikeus 16 IV Pysäköintisopimus Yleistä Keskeiset käsitteet Pysäköintisopimuksen luonne, funktio ja ristiriidat Yksityisen ja julkisen pysäköinninvalvonnan suhde Yleisten tuomioistuinten kannanotot Lainsäädäntöhankkeet ja yhteiskunnallinen keskustelu Taustaa Alkuperäinen lakiesitys
4 4.6.3 Hallituksen esitys 79/ Yksityisen pysäköinninvalvonnan erityiskysymykset Alan haasteet ja ehdotetun lainsäädännön asema Lex Hyyryläinen.. 65 V Muita arkisia vakiosopimuksia Funktiona vertailu pysäköintisopimuksen kanssa Pienlainasopimukset ja lainsäädäntökehitys Pienlainat yleisesti ennen kuluttajansuojalain uutta sääntelyä Tilanne kuluttajansuojalain 7 luvun muutoksen jälkeen Verkkoyhteiskunnan arkiset vakiosopimukset ja kohtuullisuus Sosiaalinen media esimerkkinä Facebook ja jäämistöoikeus Freemium ilmaisten mobiilisovellusten lisämaksut Bitcoin internetajan sopimusvaluutta Eräät arkiset tilanteet ja niiden sopimusoikeudellinen tulkinta Dialogi Kaiston ja Nyberghin kanssa Eräiden arkisten tilanteiden sopimusoikeudellisuus VI Arkiset vakiosopimukset ja yhteiskunta Arkisten vakiosopimusten tyypilliset piirteet ja haasteet Miten arkista vakiosopimuskulttuuria voidaan kehittää?...89
5 I Lähteet Kaikki tutkielmassa käytetyt internetlähteet (verkkokirjat, uutiset, käyttöehtosopimukset ja muu informaatio) on hyödynnetty sisällöltään sellaisena, kuin ne olivat Oikeuskirjallisuus Dan Frände Erkki Havansi, Dan Helenius Risto Koulu Juha Lappalainen Heidi Lindfors Johanna Niemi Jaakko Rautio Jyrki Virolainen: Prosessioikeus, 2012 Pekka Hallberg Heikki Karapuu Tuomas Ojanen Martin Scheinin Kaarlo Tuori Veli-Pekka Viljanen: Perusoikeudet, 2011, verkkojulkaisu Mika Hemmo Kari Hoppu: Sopimusoikeus, 2011, verkkojulkaisu Mika Hemmo: Sopimusoikeus I, 2007 Mika Hemmo: Sopimusoikeus II, 2011 Mika Hemmo: Sopimusoikeus III, 2005 Antero Jyränki Jaakko Husa: Valtiosääntöoikeus, 2012 Janne Kaisto Frey Nybergh: Pysäköijän maksuvelvollisuudesta, 2008 Urpo Kangas: Digitaalinen jäämistövarallisuus, 2012 Pirkko Pesonen: Sosiaalisen median lait, 2013 Juha Pöyhönen: Uusi varallisuusoikeus, 2000 Ari Saarnilehto Vesa Annola Mika Hemmo Juha Karhu Leena Kartio Eva Tammi-Salminen Juha Tolonen Jarmo Tuomisto Mika Viljanen: Varallisuusoikeus, 2012, verkkojulkaisu I
6 Thomas Wilhelmsson: Vakiosopimus ja kohtuuttomat sopimusehdot, 2008 Artikkelit Juha Karhu: Dialoginen oikeus esimerkkinä keskustelu julkisen vallan käytöstä sopimusvelvoitteiden rajana yksityisessä pysäköinninvalvonnassa, 2011 Eija Mäkinen: Pysäköinninvalvonta julkista vai yksityistä, 2011 Laura Nikkanen: Yksityisestä pysäköinninvalvonnasta, 2008 Jukka Viitasola: Valtiosääntöoikeudellinen tutkimus yksityisestä pysäköinninvalvonnasta, 2012 Virallislähteet Hallituksen esitys Eduskunnalle pysäköinninvalvontaa koskevan lainsäädännön uudistamiseksi (HE 223/2010) Hallituksen esitys eduskunnalle laeiksi kuluttajansuojalain 7 luvun, eräiden luotonantajien rekisteröinnistä annetun lain sekä korkolain 2 :n muuttamisesta (HE 78/2012) Hallituksen esitys eduskunnalle pysäköinninvalvonnassa avustamista koskevaksi lainsäädännöksi (HE 79/2012) Hallituksen esitys eduskunnalle pysäköinninvalvonnassa avustamista koskevaksi lainsäädännöksi (HE 79/2012) Kuluttajaviraston aloite oikeusministeriölle : Yksityisen pysäköinninvalvonnan sääntelytarpeen selvittäminen Lähetekeskustelu eduskunnassa liittyen hallituksen esitykseen 79/2012 (PTK 77/2012 vp) II
7 Oikeusministeriön arviomuistio yksityisestä pysäköinninvalvonnasta Oikeusministeriön mietintöjä ja lausuntoja 16/2010: Pysäköinninvalvontaa koskevan lainsäädännön uudistaminen Oikeusministeriön mietintöjä ja lausuntoja 50/2010: Pysäköinninvalvontaa koskevan lainsäädännön uudistaminen Perustuslakivaliokunnan lausunto 57/2010 vp Perustuslakivaliokunnan lausunto 28/2012 vp Perustuslakivaliokunnan lausunto 23/2013 vp Juha Karhun asiantuntijalausunto perustuslakivaliokunnalle Pauliine Koskelon asiantuntijalausunto perustuslakivaliokunnalle Talousvaliokunnan mietintö 15/2012 vp Oikeustapaukset Korkeimman oikeuden ratkaisu 2010:23 Korkeimman oikeuden ratkaisu 2011:43 Kuluttajariitalautakunnan ratkaisu 3629/39/2008 Kuluttajariitalautakunnan ratkaisu 1167/39/2011 Kuluttajariitalautakunnan ratkaisu 343/39/2013 Markkinaoikeuden ratkaisu 372/13 III
8 Uutiset Bluecloudsolutions.com : Why is Freemium So Powerful? Digitoday.fi : Facebook jo liian tuttu menettää miljoonia käyttäjiä Digitoday.fi : Maailman tehokkain bitcoin-louhimo esillä: 1600 euron kortti jauhoi päivässä 12 euroa Digitoday.fi : Apple maksaa takaisin lisää lasten laittomia ostoksia Forbes.com : 10 Reasons Why Facebook Bought Instagram HS.fi : Parkkiyhtiö voitti oikeudessa HS.fi: Yksityinen parkkiyhtiö voitti jälleen oikeudessa riita 40 euron maksusta HS.fi : Suomalaismies osti kartanon bitcoinilla HS.fi : Oikeus vapautti pikavippijohtajan kiskontasyytteestä Huffingtonpost.com : Didn't Read Facebook's Fine Print? Here's Exactly What It Says Iltalehti.fi : Viimeinen yksityinen parkkisakko Iltalehti.fi : Opiskelija haastoi Facebookin oikeuteen - kyllästyi urkintaan Itviikko.fi : Supercellin menestyksen takana pieni joukko aktiivipelaajia Kansanuutiset.fi : Pikavippi maksetaan pikavipillä: Nuorten maksuhäiriöt nousussa IV
9 Kauppalehti.fi : "Turha sääntely pois ja byrokratian purkutalkoot" Länsisavo.fi : Ennuste: Maksuhäiriöisten määrissä paukkuvat pian ennätykset Mobiili.fi : Apple kanteli Googlesta viranomaisille lapsi voi tuhlata kuin humalainen merimies MPC.fi : Tiesitkö nämä kymmenen bitcoin-faktaa? MTV.fi : Uusi laki vie yksityisiltä sakotusoikeuden Online.wsj.com (The Wall Street Journal) : Life and Death Online: Who Controls a Digital Legacy? Pokerlistings.fi : Professori Alf Rehn: Bitcoin on jännä kokeilu Taloussanomat : Pikavipin hinta: Korko yli 2000 prosenttia Taloussanomat.fi : Bitcoinin arvo romahti rahoja vaaditaan takaisin, Theverge.com : Freemium apps account for 98 percent of worldwide Google Play revenue Venturebeat.com : itunes will now refund you for your kid s unauthorized purchases Vippi.fi : Pikavippilaki sai lausunnon perustuslakivaliokunnasta Yle.fi : Bitcoin paljon puhuttu, huonosti tunnettu Muut Apple itunes Store Terms and Conditions Bittiraha.fi: Usein kysytyt kysymykset (UKK) V
10 Europe-v-facebook.com: Objectives of europe-v-facebook.org Facebookin ehdot ja käytännöt (https://www.facebook.com/policies/) Invalidiliitto: Lausunto pysäköinninvalvontaa koskevan lainsäädännön uudistamisesta, Isännöintiliitto: Yksityinen pysäköinninvalvonta tarpeellinen taloyhtiöille, Jukka Kemppisen blogi (http://kemppinen.blogspot.fi/) Jyrki Virolaisen blogi (http://jyrkivirolainen.blogspot.fi/) Kuntaliiton lausunto hallituksen esityksestä 79/2012 Mikkelin kaupungin tilinpäätös 2010 Oikeus ja kohtuus kaikessa -blogi (http://oikeusjakohtuus.blogspot.fi/) Pienlainayritysten internetsivut: Herttavippi.fi, Lainasto.fi ja Vivus.fi Suomen Pysäköintialan Liiton (SPAL) eettiset säännöt Sähköpostihaastattelut: ParkkiPate, Anonyymi Asiantuntija ja Liisa Vanhala Verohallinnon tiedote osoitteessa Vero.fi: Verohallinto ei maksa veronpalautuksia etukäteen Wikipedia (suomenkielinen): Bitcoin Lisäksi olen hankkinut tietoja puhelimessa käydyillä keskusteluilla pysäköintialalla työskentelevien henkilöiden kanssa. Lämmin kiitos heille myötävaikutuksesta tutkielmaani! VI
11 II Johdanto Sanasta arkinen tulee mieleen jotain tylsällä tavalla tuttua ja jokapäiväistä, sitä harmaata pakkopullaa. Minusta arkisuuden näennäisen yksinkertaisuuden takana piilee kuitenkin jotain jännittävää. Ihmisiltä jää varsin usein huomaamatta, että heidän jokapäiväinen elämänsä koostuu eräänlaisesta sopimusten verkosta. Kaikki aina mobiilisovellusten käytöstä auton pysäköintiin ja sosiaalisessa mediassa viestittelyyn perustuu jollain lailla sopimuksiin. Ohimennen solmittu sopimus ei silti tarkoita samaa kuin yksinkertainen sopimus, kuten sosiaalisen median käyttöehdoista voi huomata. Tutkielmani aiheena ovat siis arkiset vakiosopimukset. Termin alkuosa viittaa jokapäiväiseen elämään, ja vakiosopimus puolestaan tarkoittaa suuren joukon kanssa solmittavia, sisällöllisesti samankaltaisia sopimuksia. Tyhjentävää määritelmää tämän sopimusjoukon kirjosta ei kannata tai voikaan listata: sille kun on ominaista jatkuva muutos ja kehitys. Tyypillistä on myös kuluttajaoikeudellisen näkökulman merkitys, sillä sopijaosapuolet ovat yleensä tiedollisesti ja taidollisesti todella erilaisilla tasoilla. Tällä on merkitystä sopimusoikeudellisen kohtuusharkinnan ja lainsäädännöllisen kehityksen kannalta, joihin myös eri syntymekanismien nauttiman institutionaalisen tuen määrä vaikuttaa. Näistä aineksista muodostuu tutkielman nimikin, jossa mainittiin myös pysäköintisopimus. Se saakin tutkielmassa esiteltävistä arkisista vakiosopimuksista eniten huomiota, ja muiden tyyppien tehtävänä on antaa nimenomaan lisäperspektiiviä arkiseen sopimusoikeuteen. Niitäkin esitellään tärkeimmiltä piirteiltään ja hyödynnetään tutkielman näkökulmien eli kohtuullisuuden, lainsäädännöllisen kehityksen ja sopimusten syntytapojen analysoinnissa. Yksityisen pysäköinninvalvonnasta ja pysäköintisopimuksesta kirjoittaminen on itselleni kaikkein mieluisinta. Tein aiheesta jo notaaritutkielmani, mutta silloin jäi paljon sanomatta. Lisäksi parin vuoden aikana tulleet tuoreet tuomioistuinten ja lautakuntien kannanotot sekä alan kehitys itsessään antavat uutta maaperää pohdinnalle. Maisteritutkielma sallii myös laajempaa argumentointia esimerkiksi pysäköintisopimuksen luonteesta kulutushyödykkeenä ja vammaisen pysäköintiluvan asemasta yksityisessä pysäköinninvalvonnassa. Kaksinkertaiseksi kasvanut käsittelytila laajentaa myös tuomioistuinanalyysejä sekä yhä vaan pitkittyvän lainvalmistelun ja alan todellisuuden kuvausta. Kaikki nämä palvelevat tavoitettani tarkastella yksityistä 1
12 pysäköinninvalvontaa kohtuullisuuden, lainsäädännön ja sopimuksen syntymisen näkökulmasta sekä antaa lisäksi ratkaisuehdotuksia käsittelyn lomassa ilmenneisiin kysymyksiin. Muiden arkisten vakiosopimusten osalta tuon tarkempaan käsittelyyn kolmen eri päätyypin edustajia: pienlainasopimukset (ns. pikavipit), verkkoyhteiskunnan arkiset vakiosopimukset sekä eräiden arkisten käytännön tilanteiden sopimukset. Pikavippien funktiona on toimia näyteikkunana siitä, miten jotain uutta, omaehtoisesti toiminutta alaa yritetään kontrolloida lainsäädännöllä. Peruslinjana on nähtävissä yhtäältä linjan ankaruus, mutta toisaalta taas epäonnistuminen lain sisällön muotoilussa. Tämä ilmenee niin sanottuina porsaanreikinä, jotka osin vesittävät lain tarkoituksen. Verkon puolella mielenkiinto kohdistuu erityisesti sosiaalisen median ja mobiilisovellusten käyttöehtoihin. Somen käyttöehdot tiedetään yleisesti monimutkaisiksi ja ankariksi. Nyt niiden kohtuullisuutta tarkastellaan jäämistöoikeuden kannalta: mitä tapahtuu käyttäjän kuoleman jälkeen, ja johtavatko sopimusehdot epäoikeudenmukaisuuteen? Sovelluskauppojen puolella perehdyn aggressiivisen markkinointiin ja lasten tekemiin ostoksiin. Arkiset käytännön tilanteet taas näyttävät, että sopimus voi syntyä pysäköinnin lisäksi myös astumalla ajoneuvoon tai liittymällä muuhun sosiaaliseen käytäntöön. Tutkielmani oikeussosiologinen ja -poliittinen luonne näkyy viimeisessä luvussa Arkiset vakiosopimukset ja yhteiskunta. Sen tekstissä kiteytyy läpi tutkielman jatkunut näkemysten ja lähteiden dialogi, jossa on normatiivis-kriittinen ja de lege ferenda -sävy. Olen sopimusoikeudelliselta näkökannaltani periaateohjautunut, mikä tarkoittaa liian lainsäädännöllisen rajoittamisen välttämistä, mutta etenkin vahvaa sopimusosapuolten perusoikeuksien punnintaa ja kunnioitusta. Vakiintuneiden sopimusoikeuden periaatteiden rinnalla käytän apunani Juha Karhun uuden varallisuusoikeuden käsitteistöä ja oppeja. Näiden työkalujen avulla pyrin viimeisessä luvussa paitsi tekemään johtopäätöksiä arkisen vakiosopimusoikeuden tyypillisistä piirteistä ja haasteista, myös löytämään tietä parempaan sopimuskulttuuriin. Tähän liittyen pohdin niitä sopimusoikeuden ja lainsäädännön keinoja, joiden avulla nykytason kaltaisella tai jopa sitä vähemmän sopimuskulttuuria rajoittavalla lainsäädännöllä voitaisiin tulla toimeen. Pohdin myös sitä, milloin tiukka lainsäädäntö on tarkoituksenmukaisin tapa tilanteen jäsentelyyn tietty normitulvakin kuuluu toimivaan oikeusvaltioon. Ideaalitilanteessani sopimusoikeuden opit antaisivat toiminnalliset raamit, ja sisällön asianmukaisuus taattaisiin nimenomaan kohtuullisuuteen ja lojaliteettiin tähtäävällä, periaatteille ja erilaisille syntymekanismeille institutionaalista tukea antavalla yleisluontoisella lainsäädännöllä. 2
13 III Yleisestä arkisesta sopimusoikeudesta 3.1 Yleistä Tutkielmani otsikostakin löytyvä ilmaisu arkinen vakiosopimus tai arkinen sopimusoikeus eivät ole termeinä vakiintuneet yleiseen käyttöön, vaan ne on räätälöity omaa esitystäni varten. Toisinaan on puhuttu arkisesta varallisuusoikeudesta, mutta haluan kohdistaa tarkastelun nimenomaan sopimussuhteisiin. 1 Sanojen osat kertovat aika lailla mistä on kyse jostain, mikä tapahtuu jokapäiväisessä elämässä ja omaa vakiosopimuksen piirteet. Arkielämä on ymmärrettävissä vaivattomasti, sillä pienen pohdinnan jälkeen on helppo huomata sopimussuhteita kaupassa asioidessa, autoa pysäköidessä ja vaikkapa erilaisia mobiilipalveluja käytettäessä. Vakiosopimuksen käsitekin on sinällään suoraviivainen, ja sillä ymmärretään sopimuksen ehtojen olevan etukäteen laadittuja ja kaikille tuleville asiakkaille samoja tai vähintään todella samankaltaisia. Itse liitän vakioehtoisuuteen tässä tilanteessa oletuksena myös sen, että sopimus on suunnattu korostuneen suurelle, ennalta määrittämättömälle ihmisjoukolle. Tutkielman otsikossa pysäköintisopimus on päässyt muita sopimustyyppejä korostetumpaan asemaan, mikä johtuu sekä sen saamasta julkisesta huomiosta että siihen liittyvistä mielenkiintoisista kysymyksistä niin juridisella kuin yhteiskuntapoliittisellakin tasolla. Keskustelua on käyty muun muassa koko sopimustyypin perustuslainmukaisuudesta, pysäköinninvalvonnan resursoinnista ja valvontayritysten toiminnan eettisestä luonteesta. Juridisesti mielenkiintoinen on myös pysäköintisopimuksen syntytapa, jossa on kyse jäljempänä käsiteltävästä tosiseikkoihin perustuvasta reaalisopimuksesta. Arkisten vakiosopimusten luokitteluun mahtuu muitakin perustyyppejä. Tutkielmassani korostuvatkin varsinkin tietoliikenneyhteyttä hyödyntävät mallit, kuten internetissä laajasti käytetyt niin sanotut klikkausehdot ja esimerkiksi tekstiviestin lähettämisellä sovittavat pienlainat. Yksittäisistä tietotekniikkaan ja -verkkoihin liittyvistä sopimuksista korostuneeseen asemaan on nostettava sosiaalisen median käyttöehdot, jotka yhteisöpalvelu Facebookin kautta koskevat samanlaisena yli miljardia ihmistä. Aivan 1 Esimerkiksi Kaisto ja Nybergh käyttävät teoksessaan termiä arkinen varallisuusoikeus. Haluan kuitenkin täsmentää näkökulmani varallisuusoikeuden aloista juuri velvoiteoikeuteen ja sen sisällöstä tarkemmin sopimusoikeuteen. 3
14 kaikille arkisille vakiosopimuksille on yhteistä, että lähtökohtaisesti kyse on pienehköistä taloudellisista intresseistä, nopeista päätöksistä ja arkielämän helpottamisesta. Ironisesti tyypillistä on myös, että pieni sitoumus saattaa tämän alan puutteellisen sääntelyn ja verrattain tuoreiden, hieman epäselväksikin jäävien sopimussuhteiden syntymisen puinnin kautta, osoittautua pitkäksi ja kalliiksi prosessiksi. Eikä monestikaan contra stipulatorem, vaan varomaton kuluttaja saattaa joutua asemaan, joka paljastuu loppujen lopuksi varsin kohtuuttomaksi. 2 Täten yksi tyypillinen piirre eli nopeus joutuu myös uuteen valoon, kuten varsinkin myös arkielämän helpottaminen. Pikainen arjen sujuvoittaminen kun voi johtaa tuhansien eurojen menetyksiin pienlainan korkeana korkona. Puhelimen huolimaton jättäminen lasten ulottuville puolestaan saattaa aiheuttaa yhtä suuren luottokorttilaskun sovelluskaupasta. Oman sävynsä eräisiin arkisiin vakiosopimuksiin tuo kansainvälinen liityntä oikeuspaikka- ja lainvalintasopimuksineen, jotka korostuvat internetissä tehtävissä sopimuksissa, kuten internet-sivustojen käyttöehtoja hyväksyttäessä. Eräänlaista ideaalitilannetta hahmotellakseni voin todeta, että kaikkien osapuolten kannalta onnistuneen arkisen vakiosopimussuhteen perustana on etenkin syntytavan täsmentyneisyys ja tietous siitä varsinkin heikommalla osapuolella. Asiaan voi vaikuttaa myös asianmukaisella vastapuolen informoinnilla ja selkeillä sopimuksilla, joskin juuri näissä perusasioissa ongelmia on usein ilmennyt. Suuren sopijajoukon ja vakioitujen ehtojen kanssa seuraa yleensä väistämättä ristiriitoja, ja siksi myös asialliset reklamointimenettelyt palveluntarjoajan puolelta ovat tärkeä, ennakoiva ja oman riskiposition tiedostava vastaus noihin haasteisiin. Reklamointijärjestelmän merkitystä käsitellään eritoten yksityisen pysäköinninvalvonnan yhteydessä. Tämän luvun agendalla on sen sijaan peruskatsauksen luominen arkisten vakiosopimusten teoreettiseen tasoon. Asian selvittäminen aloitetaan tarkastelemalla erilaisia arkisten vakiosopimusten syntytapoja peruspiirteissään, ennen kuin myöhemmissä luvuissa siirrytään eri sopimustyyppien spesifimpään tarkasteluun. Esittelen myös vakiosopimusoikeudellisia peruskäsityksiä vakioehtojen käytöstä, muodosta ja kohtuullisuudesta. Erityinen paino on luonnollisesti arkisten sopimusten vakioehdoissa juuri siitä syystä, että tarkastelu palvelisi jäljempänä käsiteltäviä 2 Esimerkiksi internetin eri palveluissa sovellettavissa käyttöehdoissa käytetään muun muassa erittäin ankaria oikeuspaikkaehtoja, jossa kuluttajan kanssa solmittavan sopimuksen riidat ratkaistaan jopa eri mantereella. Näistä kerron lisää osiossa
15 aihepiirejä. Syntytapojen ja vakioehtojen ohella käyn läpi varallisuusoikeuden yleisiä periaatteita arkisen vakiosopimusoikeuden näkökulmasta. Tutkielmalleni tyypillisesti laajennan periaatenäkökulmaa myös tavanomaisen ulkopuolelle, sillä näen arkisen vakiosopimuskulttuurin hyvänä esimerkkinä oikeudenalasta, joka on notkeutensa ja kehitysnopeutensa vuoksi erittäin oivallista maaperää lennokkaammillekin ideoille ja uusille kehitelmille. Tällaisia ideoita olen hakenut uuden varallisuusoikeuden opeista. Jo mainittu termi riskipositio on myös peräisin noista Juha Karhun (ent. Pöyhönen) esittämistä ajatuksista. Uuden varallisuusoikeuden tilanneherkkä ja perusoikeusmyönteinen ajattelutapa on minusta kiehtova, ja se tarjoaa hyvät mahdollisuudet arkisen vakiosopimuskulttuurin kehittämiseen. Sen periaatteisiin ja käsitteisiin palataan osiossa 3.5 ja se on vahvasti mukana päätösluvussa VI. Vaikka lainsäätäjä onnistuisikin erinomaisesti ja loisi juuri sopivalla, tilanneherkällä tavalla eri oikeussuhteissa käyttäytyvän lainsäädännön Suomeen, on edellä jo hieman sivuamani kansainvälisyksityisoikeudellinen ulottuvuus oma haasteensa. Internetin arkista sopimuskulttuuria sääntelee lähtökohtaisesti palvelinmaan tai käyttösopimuksen lainvalinnan osoittama oikeusjärjestys. Tällöin kotimaan kamaralta surffaileva kuluttaja joutuu arvoitukselliselle pelikentälle. Euroopan unionin asetukset ja direktiivit, puhumattakaan käyttäjän kotimaan lainsäädännöstä, eivät suojaa internetpalvelujen käyttösopimusten oikeuspaikkapykäliltä. Ylipäänsä joillain internetpalvelujen aloilla, kuten erityisesti sosiaalisessa mediassa, yksittäisillä toimijoilla saattaa olla kuluttaja- ja kilpailuoikeudellisesta näkökulmasta arvioiden ennennäkemättömän hallitseva markkina-asema, mikä luonnollisesti antaa mahdollisuuksia käyttää ehtoja, joita voidaan kritisoida epäoikeudenmukaisiksi. Vaikka esimerkiksi Facebook on todella vahvassa asemassa ja äärimmäisen hyvin resursoitu, löytyy aktivisteilta puhtia haastaa suuri organisaatio. Kirjoitushetkellä on käynnissä prosessi, jossa itävaltalainen tietoturvaaktivisti ja juristi Max Schrems ajaa eräänlaista joukkokannetta Facebookin irlantilaista tytäryhtiötä vastaan. Schremsin mukaan muut kuin Yhdysvaltojen ja Kanadan asukkaat ovat sopimussuhteessa juuri Facebook Ireland Ltd:n kanssa, ja tuo tytäryhtiö kuuluu Euroopan unioin direktiivien soveltamisalaan. Näin alaosiossa esiteltävät Facebookin oikeuspaikkapykälät eivät Schremsin mukaan estä prosessia wieniläisessä tuomioistuimessa. 3 3 Iltalehti: Opiskelija haastoi Facebookin oikeuteen - kyllästyi urkintaan ja Europe-v-facebook.com 5
16 3.2 Relevantit sopimuksentekotavat arkisessa sopimusoikeudessa Arkinen vakiosopimus voi syntyä muiden sopimusten tapaan usealla eri tavalla, joista yksi on luonnollisesti klassinen, lähinnä elinkeinoharjoittajien näkökulmasta lainsäädäntöömme sisällytetty tarjous vastaus -mekanismi, joka perustuu osapuolten antamiin tahdonilmaisuihin. 4 Tuo perinteinen sopimuksen syntymekanismi on säännelty oikeustoimilain ( /228) 1 luvussa. Kuitenkin nykyiset sopimuksentekotavat ovat paljon monimuotoisempia, eikä OikTL:n sopimusmekanismi tarjoa riittävää perustaa kokonaisvaltaiselle arvioinnille. 5 Suulliseen tai kirjalliseen tarjouksen hyväksyminen ohella, tai pitäisikö sanoa sijaan, ovat arkisessa sopimusoikeudessa tärkeitä erikoisemmat syntyteoriat kuten tosiseikkoihin perustuva sopimuksen syntyminen. Käsittelen tässä osiossa erilaisia syntytyyppejä käytännön esimerkkien kautta. Täten erilaisten syntytapojen käytön funktio tulee selkeämmin esille, ja jatkossakin käsittelyssä olevat sopimustyypit tulevat nekin jo hieman tutuiksi. Perinteisen tarjous vastaus -mekanismin ilmentymiä on kuitenkin myös arkisessa sopimusoikeudessa. Käytännössä ne tehdään nykyään tietoverkkoja hyödyntäen, mikä on kehityskulkuna lisännytkin perinteisen mekanismin käyttöä. Verkossa tehtävät sopimukset perustuvat vuorottain annettaviin ilmauksiin ilman erityisiä sopimusneuvotteluita. 6 Tällaisesti kirjallisesti tietoverkossa tehtävästä arkisesta vakiosopimuksesta voisi käydä esimerkiksi sosiaalisen median tai sovelluskauppojen käyttöehtojen hyväksyminen ja erilaisten sovellusostojen tekeminen. Internetissä tehdään myös pienlainasopimuksia, jotka tosin monesti solmitaan myös tekstiviestein. Joka tapauksessa kaikki toimivat käytännössä niin, että palvelua tarjoava yritys esittelee internetissä palvelunsa ja sen ehdot, jotka sitten jollain näillä menettelyistä antamallaan ilmaisulla asiakas hyväksyy. Suullisesti solmittavia, tarjous vastaus -mekanismia noudattavia arkisia vakiosopimuksia ei ole juurikaan käytössä, sillä vakioehtoisuus ominaisuutena sopii huonosti suulliseen toimintaan: tuntuisi erikoiselta kuvitella tilanne, jossa toinen osapuoli suullisesti luettelisi monimuotoiset vakioehdot toisen nyökytellessä. Sen sijaan tutkielmani kannalta relevantteja ovat oikeustoimilain ulkopuoliset sopimuksen syntytavat. Niistä sovellan useisiin tilanteisiin tosiseikkoihin perustuvaa 4 Hemmo I 2007, s Hemmo I 2007, s Hemmo I 2007, s. 97 6
17 sopimusta eli reaalisopimusta. Sille on tyypillistä, että vakiintuneeseen sosiaaliseen käytäntöön liittyvä tosiasiallinen toimenpide (pysäköinti, ajoneuvoon nouseminen) saa aikaan sopimuksena arvioitavan oikeussuhteen siitä huolimatta, että osapuolet eivät nimenomaisesti ole vaihtaneet tahdonilmaisuja. 7 Myös tosiseikkoihin perustuvan sopimuksen läheinen hengenheimolainen, hiljaiseen hyväksyntään perustuva eli konkludenttinen sopimus, on huomionarvoinen, vaikka nimenomaisesti en itse käytä sitä tässä tutkielmassa. Tosiasia kuitenkin on, että kahden tyypin raja hiukan häilyvä, sillä esimerkiksi yksityisen pysäköinninvalvonnan pysäköintisopimuksen luonteen osoittaminen jompaankumpaan lokeroon on herättänyt keskustelua. 8 Korkein oikeus ja oikeustieteen yleinen mielipide vaikuttaisi kuitenkin olevan suhteellisen selkeästi tosiseikkoihin perustuvan sopimuksen kannalla. 9 Mitä puolestaan tulee konkludenttiseen sopimukseen, suhtaudun siihen oikeuskirjallisuuden tavoin yleisellä tasolla epäilevästi. Tämä johtuu siitä, että siinä sopimuksentekotahdon olemassaolo on huomattavasti epäselvempi seikka, kuin perinteisessä tarjouksen ja vastauksen mallissa sekä aktiivisen toiminnan huomioivassa tosiseikkaan perustuvassa sopimisessa. 3.3 Vakioehtojen käyttö ja tulkinta arkisissa vakiosopimuksissa Vakiosopimuksella tarkoitetaan vakiintuneen käsityksen mukaan sopimusta, joka ainakin joltain osin solmitaan käyttämällä vakioehtoja eli yleisiä sopimusehtoja. Vakiosopimuksen vastakohta on täysin yksilöllisesti tiettyä tilannetta varten laadittu sopimus. 10 Kummatkin äärityypit ovat kuitenkin poikkeuksia tosielämässä, ja esimerkiksi Thomas Wilhelmsson kuvaa tilannetta niin, että ääripäät saavat merkityksensä liukuvan asteikon rajoina, todellisuuden sijoittuessa johonkin välimaastoon. Arkisessa sopimusoikeudessa painotus on voimakkaasti vakiosopimusten päässä, ja itse asiassa äärityyppinen vakiosopimus on tällä oikeudenalalla jopa tavallinen. Tämä juontuu osin siitä, että sopijaosapuolet eivät useinkaan ole edes suoranaisesti tekemisissä toistensa kanssa, vaan tilanteissa sovelletaan äskeisessä osiossa esiteltyjä tarjous vastaus - logiikasta poikkeavia menettelyitä tai nettisopimista ilman neuvotteluja. Tietty sopimus 7 Hemmo I 2007, s Esimerkiksi Kaisto ja Nybergh vuoden 2008 teoksessaan sekä korkeimman oikeuden ratkaisussa 2010:23 eriävän mielipiteen jättäneet oikeusneuvokset näkivät pysäköintisopimuksen konkludenttisen sopimisen edustajana. Lisäksi kaikki näistä olivat sitä mieltä, ettei sopimus voi pysäköimällä syntyä sitovasti. 9 KKO 2010:23 lisäksi esimerkiksi Hemmo ja Hoppu 2011, väliotsikko Sopimuksen syntyminen Eri syntytapoja sekä Suomen Asianajaliitto asiakirjassa Oikeusministeriön mietintöjä 50/ Wilhelmsson 2008, s. 35 7
18 on tunnistettavissa Wilhelmssonin mukaan vakioehtosopimukseksi, jos se toteuttaa kolme vakioehtoisuudelle tyypillistä piirrettä: i) Vakioehdot laaditaan käytettäväksi useissa yksittäisissä sopimuksissa. ii) Vakioehdot laaditaan myöhempiä oikeussuhteita silmällä pitäen. Niitä ei muodosteta jotakin tiettyä sopimussuhdetta ajatellen, eikä niissä siis kiinnitetä huomiota jonkin tietyn yksittäisen sopimuksen konkreettisiin tarpeisiin. iii) Vakioehtoja on tarkoitus käyttää useiden sopijakumppaneiden kanssa. Ainakaan toisen osapuolen toisinaan kummankaan osapuolen erityistarpeita ei voida ottaa huomioon ehtoja laadittaessa. 11 Nämä kriteerit täyttävät vakioehdot on perinteisesti jaettu kahteen ryhmään: yksipuolisesti laadittuihin ja yhteisesti laadittuihin vakioehtoihin. 12 Arkisessa sopimusoikeudessa ollaan tekemisissä lähes yksinomaan ensimmäisen tyypin kanssa. Joukkosopimuksille tyypilliseen tapaan vakioehdot ovat arkisessa sopimusoikeudessa tyypiltään ota tai jätä, eli palveluntarjoaja on valmis sopimussuhteeseen vain itse asettamillaan ehdoilla. 13 Neuvottelemattomuuden henkeä kuvaavat ehtojen kepeät hyväksymistavat, kuten hiiren klikkaus tai auton pysäköinti. Koska monet arkiseen sopimusoikeuteen kuuluvat sopimustyypit ja toimialat ovat sääntelyltään vähäisiä, on tosiasiallisella sopimuskulttuurilla ollut jo pidemmän aikaa suuri merkitys. Toimialat ovat siis asettaneet oikeusperiaatteiden ja yleisen sopimusoikeudellisen sääntelyn (oikeustoimilain) rajoissa itse itselleen ehdot ja rajat. Tästä syystä erityisesti arkisessa sopimusoikeudessa vakioehdot ovat niin sanotusti living law (myös formularrätt) eli elävää oikeutta. Vakiintuneilla sopimusmalleilla on siis oman alansa sisällä toisinaan todella vahva, tosiasiassa tahdonvaltaisen oikeuden ylittävä asema. Tämä on toteutunut esimerkiksi yksityisen pysäköinninvalvonnan alalla Suomen Pysäköintialan Liiton eettisten sääntöjen laajalla noudattamisella. Myös sosiaalisen median ja muiden internetpalvelujen käyttöehdoissa ylipäänsä on paljon sellaisia yhtäläisyyksiä, joita on mahdollista pitää standardina. Suomessa yksipuolisesti laadittujen vakioehtojen kohtuullisuutta on turvaamassa kuluttaja-asiamies, joka voi neuvotella alakohtaisten järjestöjen kanssa vakioehtojen sisällöstä. Kuluttaja-asiamiehen asema ei kuitenkaan ole sellainen, että se voisi estää tietyn vakioehdon käyttöä, ellei kyseeseen tule sopimusoikeudellinen kohtuuttomuus. 11 Wilhelmsson 2008, s Wilhelmsson 2008, s Wilhelmsson 2008, s. 38 8
19 Pohjoismaissa, ja siten myös Suomessa, vakioehtojen kohtuusharkinta keskittyykin yleisen kohtuusperiaatteen soveltamiseen. Tämä ratkaisumalli tarjoaa eurooppalaisessa mittakaavassa tarkastellen suurimman mahdollisuuden tuomioistuinten suorittamaan kontrolliin. Suomessa kohtuusperiaatteen tärkein lainsäädännöllinen perusta on oikeustoimilain Keskeinen kysymys vakioehdoissa on niiden liittyminen varsinaiseen sopimukseen. Kotimaassa linjana on pidetty, että mitä suuremmat erot osapuolten resursseissa ja ymmärryksessä on, sitä selkeämmin vakioehdot ja niiden sisältö on tuotava esille, jotta ne saavuttaisivat sitovuuden. 15 Internetissä solmittavien sopimusten nykylinjasta poiketen olisi myös syytä välttää klikkaamalla hyväksyt ehdot -tyyppisiä ratkaisuja. 16 Lisäksi on katsottu, että vakioehdosta poikkeava yksilöllinen ehto saa etusijan. Liittymistä koskee myös oppi yllättävistä ja ankarista ehdoista. Sen sisältönä on, ettei vakioehtojen hyväksyminen sido, jos niihin sisältyy yllättäviä tai ankaria lausekkeita, joista hyväksyjä ei ollut tietoinen. 17 Tärkeä tulkintaohje rajanvetoa varten on puolestaan epäselvyyssääntö eli in dubio contra stipulatorem, jolla tarkoitetaan epäselvässä tilanteessa tapahtuvaa tulkintaa ehtojen laatijan vahingoksi. 18 Sääntö palvelee usein samaa päämäärää kuin oppi yllättävistä ja ankarista ehdoista. 3.4 Varallisuusoikeuden yleiset periaatteet arkisessa sopimusoikeudessa Sopimusoikeudessa ja varallisuusoikeudessa yleensäkin on periaatteilla ollut oikeusjärjestelmässämme perinteisesti suuri merkitys. 19 Oikeusperiaatteille on ominaista, että ne ovat voimassaolevaa oikeutta väljemmän kriteerin mukaisesti kuin säännöt. Ne kehittyvät hitaammin ja edustavat yhteiskuntamoraalista näkemystä, jonka mukaan tietyt yhteisöelämän normit ovat tärkeitä ja arvokkaita. 20 Ne ikään kuin kiteyttävät jotain sellaista oikeudenmukaisuuden ydintä, joka pysyy lainsäädännössä teknisistä ja pinnallisista muutoksista huolimatta. Voisi sanoa, että periaatteet ovat lainsäädännön ajoittaisia, sykähdysmäisiä muutoksia vakauttava tasapainotusakseli. 14 Wilhelmsson 2008, s Wilhelmsson 2008, s Hemmo III 2005, s Wilhelmsson 2008, s Wilhelmsson 2008, s Saarnilehto ym. 2012, väliotsikko Säännöt ja periaatteet 20 Saarnilehto ym. 2012, väliotsikko Voimassaolo 9
20 Länsimaisen hyvinvointivaltion kohdalla on loogista, että yhteiskunnan yleinen tasa-arvo heijastuu sopimuskulttuuriinkin erityisesti kohtuutena ja heikomman suojana. Eritoten kuluttajasopimuksissa ja eksaktimmin tarkastelun kohteena olevissa arkisissa vakiosopimuksissa periaatteiden merkitys korostuu. Tämä johtuu siitä, että verrattuna ideaaliseen tilanteeseen, jossa resursseiltaan ja tietämykseltään tasavertaiset osapuolet neuvottelevat mielekkäällä tavalla sopivat ehdot ja tekevät kattavan sopimuksen, on arkisten sopimusten todellisuus hyvin erilainen. Niissä varsin usein lähtökohtana on massiivinen asymmetria kaikkien sopimuksentekoon vaadittavien kykyjen sekä tilanteeseen liittyvän informaation kannalta. 21 Kun osallistuin yliopistolla graduseminaariin syksyllä 2013, oli sen teemana sopimusoikeuden kantavat periaatteet. Vaikka itse kirjoitustyö onkin tehty nyt pääasiassa kevään ja kesän aikana 2014, on tarkastelukulmani edelleen periaateohjautunut. Tähän on kaksi pääasiallista syytä: notkeaan, alati muuttuvaan ja monet erilaiset tilanteet käsittävään arkiseen vakiosopimusoikeuteen sopii periaateohjautuneisuus sen tavoitteellisuuden ja tosiasiallisen mielekkyyden johdosta. Vääjäämättä aina vuosia jäljessä laahaava lainsäädäntö onkin mielestäni tehtävä siten, että se sementoi hyväksytyt, vakiintuneet periaatteet toimintakulttuurin järjestämisen ja riitojen ratkaisun pohjaksi. Sen sijaan todella kasuistiseen tyhjentävyyteen pyrkivään lainsäädäntöön en tällä oikeudenalalla usko. Esimerkiksi rikos- ja prosessioikeus ovat puolestaan luonteeltaan sellaisia, että absoluuttisuus ja tarkat rajanvedot ovat usein jo ihmisoikeusnäkökulmasta pakollisia. Tuon kaltainen jyrkkyys ei kuitenkaan sovi varallisuusoikeudellisiin kysymyksiin, sillä esimerkiksi sopimusoikeudessa on kyse vapaaehtoisesta, yksityisoikeudellisten subjektien keskinäisestä toiminnasta. Jotta kaikista perustavanlaatuisin periaate ja arvo sopimusvapaus toteutuisi, on sääntelyssä noudatettava suhteellisuutta sikäli, että puuttuminen yksityisten subjektien väliseen toimintaan perustuu ensinnäkin todelliseen suojan tarpeeseen ja se muotoillaan yleisluonteiseksi, perusoikeuksia turvaavaksi raamiratkaisuksi. Pikkunäppärälle tapauskohtaisuudelle ei mielestäni ole tilausta. Oman esimerkkinsä tuosta kasuistisesta näkökulmasta antoi kansanedustaja Sampsa Kataja aikanaan pysäköinninvalvontakeskustelussa, kun hän ehdotti oikeustoimilakiin lisättävää pykälää pysäköimällä tehtävistä, tosiasialliseen suoritukseen sopimuksesta, joita ei osiossa Jälleen kerran esimerkiksi käyvät suurten sosiaalisen median yritysten, jotka siis ovat suuria amerikkalaisia pörssiyhtiöitä, ja tavallisen käyttäjän välinen suhde. 10